"SETSWANA PUO YA GAE MEPHATO 4-6 4.3.2 Mefuta ya tiro ya kgweditharo Mefuta ya tlhatlhobo e e dirisiwang e tshwanetse go nna maleba le dingwaga le maemo a kgolo a tlhaloganyo ya morutwana.Go tlhamiwa ga ditirwana tse, go tshwanetse ga akaretsa diteng tsa serutwa le go akaretsa ditirwana tse di farologaneng tse di tlhametsweng go fitlhelela maikaelelo a serutwa. E tshwanetse go ikaega mo kitsong le dikgono tse di dirilweng mo kgweditharong eo. Dirisa dithulaganyo tsa kgweditharo mo mophatong o mongwe le o mongwe go tlhopha mofuta wa ditirwana le go rulaganya dikgono tse di tlhokegang mo karolong nngwe le nngwe ya tiro ya tlhatlhobo e e tlhomameng. Sekao, fa o rulaganya karolo ya setlhangwa sa tlhamo mo Mophatong wa 4, Kgweditharo ya 1 mme o batla barutwana go kwala leboko, o ka solofela gore ba kgone go kwala dipolelo tse di lekalekanang tse di rumisang ka gonne seo e tla bo e le se o ba se rutileng. Fa o rulaganya setlhangwa sa tshedimosetso mo kgweditharong ya ntlha, ba tla tshwanela go se kwala ba dirisa foreimi/letlhomeso le le maleba. Fela jalo ka go reetsa le go bua, ga o a tshwanela go kopa barutwana go neela puo e khutshwane mo Mophatong 4, mo Kgweditharong 1, ka gore seo se rutwa fela morago ga nakwana. Tlhatlhobo e e tlhomameng e tshwanetse go akaretsa dipotso tsa maemo a tlhaloganyo a a farologaneng jaaka go bontshitswe fa tlase. Dipotso tse di farologaneng jaaka dipotso tsa tlhopho e e anameng, dipotso tsa karabonngwe, dipotso tsa go bapisa le dipotso tse di tlhamaletseng di dirisiwe. Lenane la maemo a tlhaloganyo a tlhatlhobo Maemo a dipotso tsa Tirwana Phesente ya tiro tlhaloganyo Tshedimosetso ka Dipotso tse di dirang ka tshedimosetso e e tlhagisitsweng ka botlalo mo setlhangweng. tlhamalalo • Neela maina a dilo/a batho/a mafelo…. (Maemo 1) • Bolela dintlha/mabaka/dikakanyo… • Supa mabaka/batho/ • Neela lenaane la dintlha/maina/mabaka… • Tlhalosa lefelo/motho/semelo… Maemo 1 le 2: • Anela tiragalo/maitemogelo… 40% Dipotso tse di batlang tshekatsheko, tlamaganyo kgotsa thulaganyo ya tshedimosetso e e tlhagisitsweng ka botlalo mo setlhangweng. Thulaganyo sešwa Sobokanya dintlhakgolo/ dikakanyokgolo/maungo le ditlamorago… (Maemo 2) Kgobokanya dilo tsa ka gale/ mabaka… Bolela dintlha tsa tshwano le tsa pharologano Neela peodintlha ya… Go ipopela bokao Dipotso tse di tlhokang gore motlhatlhojwa a dirise tshedimosetso e e tlhagisitsweng ka botlalo mo setlhangweng, a e dirise mo maemong a (Maemo 3) maitemogelo a gagwe a botho. • Tlhalosa kakanyokgolo … • Bapisa dikakanyo/maitsholo/ditiragatso (ditiro)… • Maikemisetso/maitsholo/tshusumetso/lebaka… la mokwadi (kgotsa moanelwa) ke eng? Maemo 3: 40% • Tlhalosa sebako/ditlamorago tsa … • Tiragalo/tshwaelo/maitsholo (jalo jalo) a senola eng ka moanedi/ mokwadi/ moanelwa … • Tshwantshiso/tshwantshanyo/setshwantsho se ama jang go tlhaloganya ga gago … • O akanya gore poelo/ditlamorago (jalo jalo) tsa tiragalo/maemo a e tla nna eng … 92 PEGELO YA PHOLISI YA KHARIKHULAMO LE TLHATLHOBO (PPKT)"